cyanic-selkie/wikianc huggingface dataset:
Լուիզա Մակլենբուրգցի
Կենսագրություն
1659 թվականի դեկտեմբերի 5-ին Կոպենհագենում Լուիզան ամուսնացավ Դանիայի կրոնպրինց Ֆրեդերիկի հետ և 1699 թվականին դարձավ Դանիայի թագուհի։ Նա ապրում էր Դանիայում բավական անաղմուկ և ուշադրության չէր արժանանում իր ամուսնու կողմից։ Նա տառապում էր իր ամուսնու բազում սիրային կապերից և մեղադրում էր նրան, որ նա ստեղծում է բազմիցս անհարմար իրավիճակներ արքունիքում։ Դեռևս Լուիզայի կենդանության օրոք ամուսինը ստեղծեց երկու ընտանիք․ 1703 թվականին Ֆրեդերիկ IV-ը մորգանատիկական ամուսնությամբ ամուսնացավ Էլիզաբեթ Հելեն ֆոն Վիերգգի հետ, իսկ 1712 թվականին Էնն Սոֆի Ռևենթլոուացու հետ։ Թագուհու մահից հետո թագավորը ամուսնացավ վերջինիս հետ, և Աննա դարձավ թագուհի։
Լուիզան ամուր կապված էր որդու Քրիստիան VI-ի հետ, որը աչքի էր ընկնում իր խորին կրոնականությամբ։
Լուիզայի ընդարձակ գրադարանը, հիմնականում կրոնական գրականությունից կազմված պահպանվում է Դանիայի թագավորական գրադարանում։
Միդ շրջան (Կանզաս)
Միդ շրջան (Meade County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.533 կմ² է, բնակչությունը՝ 4.631 մարդ (2000 թ. տվյալներով)։ Շրջկենտրոնն է Միդ բնակավայրը։ Կազմավորվել է 1885 թ.։
Կատեգորիա:Կանզասի շրջաններ
Աթկիզ
Աթկիզ, ավերակ գյուղ Ելիզավետպոլի նահանգի Զանգեզուրի գավառում։ Գտնվում էր Քաջարան քաղաքից 1 կմ հյուսիս-արևելք, գեղատեսիլ սարալանջի վրա։ Ավելի ուշ Աթկըզ անունով գյուղը ներառնվել է Ղափանի շրջանում։
Բնակչություն
1831 թ.-ին ուներ 37, 1897 թ.-ին՝ 242, 1914 թ.-ին՝ 36, 1926 թ.-ին՝ 74, իսկ 1939 թ.-ին 123 ադրբեջանցի բնակիչ։
Հասարակական կառույցներ
Գյուղն ունեցել է դպրոց, ակումբ-գրադարան, ռադիո և խանութ։
Ծանոթագրություններ
Կատեգորիա:Արևելյան Հայաստանի գյուղեր
Նախիջևանի հայրենակցական միություն
Նախիջևանի հայրենակցական միություն, ստեղծվել է Երևանում 1920 թվականին։ Գործել է հավանաբար մեկ-երկու տարի։ Հ. Արիստակեսյանը եղել է միության վարչության առաջին նախագահը։ 1989 թվականի դեկտեմբերին Երևանում կազմավորվել է նման միություն և այժմ էլ կատարում է որոշ աշխատանքներ ։
Ծանոթագրություններ
Կատեգորիա:Միություններ
Պատրիկ Դևեր
Պատրիկ Դևեր (Patrick Dewaere, Դևաեր, իրական անուն՝ Պատրիկ Ժան Մարի Անրի Բուրդո, Patrick Jean-Marie Henri Bourdeaux, դերասանական կարիերան սկսել է մոր՝ Մադո Մորենի ազգանվան տակ, որպես Պատրիկ Մորեն (Patrick Maurin), ), ֆրանսիացի դերասան, երգիչ և կոմպոզիտոր։ Իր ընկեր Ժերար Դեպարդիեի հետ համարվել է 1970-ականների երիտասարդ սերնդի կինոաստղ։ Ինքնասպան է եղել 35 տարեկանում։
Իր կեղծանունը Պատրիկը վերցրել է այն ժամանակ, երբ 17 տարեկանում իմացել է, որ իր մոր ամուսինը՝ Պիեր Մարի Բուրդոն նրա կենսաբանական հայրը չէ։ Դևաերը (Devaëre, Պատրիկը փոխել է մեկ տառ)՝ իր տատիկի օրիորդական ազգանունն էր։ Ֆլամանդերենում de vaere նշանակում է «ճշմարտություն»։ Պատրիկի իրական հայրը, ամենայն հավանականությամբ, դիրիժոր Միշել Տետարն է, ով մահացել է 1960 թվականին, ինչպես և իր որդին՝ 35 տարեկանում։
Կենսագրություն
Սկզբնական շրջանում Դևերին առաջարկում էին միայն երիտասարդ կռվարարների դերեր, բայց հետագայում նա կարողացավ ցուցադրել իր տաղանդի բազմակողմանիությունը։
6 տարվա ընթացքում 5 անգամ Պատրիկն անվակարգվել է Ֆրանսիայի «Սեզար» գլխավոր մրցանակաբաշխության «Լավագույն գլխավոր դեր» կատեգորիայում (1977 թ., 1978 թ., 1980 թ., 1981 թ., 1982 թ.), բայց երբեք չի ստացել այդ մրցանակը (մեկ անգամ նրա ընկեր Դեպարդիեն նրանից առաջ էր անցել)։ Մեկ անգամ էլ 1976 թվականին անվակարգվեց «Սեզար» մրցանակաբաշխության լավագույն երկրորդ պլանի դերասան կատեգորիայում, բայց կրկին չհաղթեց։
1982 թվականի հուլիսի 16-ին չթողնելով ոչ մի գրություն, Դևերն ինքնասպան եղավ Փարիզի XIV շրջանի հյուրանոցում, .22 Long Rifle փամփուշտով, Կոլյուշի նվիրած զենքով։
Իր 35-ամյա կյանքի ընթացքում հասցրել է նկարահանվել 37 ֆիլմում։
1983 թվականին Ֆրանսիայում ստեղծվեց Պատրիկ Դևերի մրցանակ։ Ֆրանսիացի երգիչ Ռաֆայել Արոշը նրան նվիրել է «Երգ Պատրիկ Դևերի համար» ստեղծագործությունը (Chanson pour Patrick Dewaere)։
Արտաքին հղումներ
Կատեգորիա:Ֆրանսիացի դերասաններ Կատեգորիա:20-րդ դարի դերասաններ Կատեգորիա:Ինքնասպան երաժիշտներ Կատեգորիա:Ֆրանսիացի երգիչներ Կատեգորիա:Ֆրանսիացի կոմպոզիտորներ Կատեգորիա:Ֆրանսիացի կինոդերասաններ Կատեգորիա:Բեմական կեղծանուններ Կատեգորիա:Ինքնասպաններ
Իվանովկա (գյուղ, Իզյասլավի շրջան)
Իվանովկա (Іванівка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Իվանովկա գյուղում բնակվում էր 52 մարդ։ Բնակավայրը զբաղեցնում է 0,352 կմ² տարածք։ Բնակչության խտությունը կազմում էր 147,73 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Իզյասլավի շրջանի բնակավայրեր Կատեգորիա:Ուկրաինայի գյուղեր
Իփրարի
Իփրարի (იფრარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Դիրք
Գյուղը գտնվում է ծովի մակարդակից 1800 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Բանբեր (շաբաթաթերթ)
«Բանբեր», գրական-հասարակական շաբաթաթերթ։
Պատմություն
Ներկայացրել է Խորհրդային Հայաստանի վերելքը տնտեսության, գիտության և արվեստի բնագավառներում։
Գրական բաժնում տպագրել է պոլսահայ գրողների ստեղծագործություններից, ինչպես նաև թարգմանություններ ֆրանսական, իտալական և թուրքական գրականություններից։
Կատեգորիա:Հանդեսներ
Աղնաս
Աղնաս, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Երցևո
Երցևո (Ерцево), գյուղ Ռուսաստանի Արխանգելսկի մարզի Կոնոշսկի շրջանի կազմում։
Բնակչությունը 2010 թվականին գրանցված տվյալներով կազմում էր 4201 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Արխանգելսկի մարզի Կոնոշսկի շրջանի բնակավայրեր
Մեհմեդ Թոփալ
Մեհմեդ Թոփալ (Mehmet Topal, ), թուրք ֆուտբոլիստ, Թուրքիայի հավաքականի և «Ֆեներբահչեյի» կիսապաշտպան։
Ակումբային կարիերա
Ֆուտբոլիստի կարիկերան սկսվել է «Չանակկալե Դարդանելսպոր» ակումբում, որի կազմում էլ առաջին անգամ խաղացել է Թուրքիայի առաջին լիգայում։ Դրանից հետո՝ 2006 թվականին ակումբը դուրս մնաց Երկրորդ լիգա, իսկ Մեհմեդը տեղափոխվեց «Գալաթասարայ»։ Ստամբուլի այս ակումբում նորամուտը նշեց 2006 թվականի սեպտեմբերի 9-ին «Դենիզլիսպոր» ակումբի դեմ խաղում։ Նույն տարվա սեպտեմբերի 12-ին առաջին անգամ խաղաց Չեմպիոնների Լիգայում ։ 2006-07 մրցաշրջանի վերջում սկսեց ավելի հաճախ հայտնվել մեկնարկային կազմում։ Բայց 2007 թվականի ամռանը «Գալաթասարայը» գնեց շվեդ ֆուտբոլիստ Տոբիասա Լինդերոտին, և Մեհմեդը կրկին հայտնվեց պահեստայինների նստարանին։ 2007 թվականի հոկտեմբերին Լինդերոտը ստացավ ծանր վնասվածք և Թոփալը հաջողությամբ փոխարինեց նրան հիմնական կազմում։ Մրցաշրջանի վերջում դարձավ ակումբի առաջատարներից մեկը։
Կարիերան հավաքականում
Խաղացել է Թուրքիայի երիտասարդական հավաքականում։ Թուրքիայի հավաքականում նորամուտը նշել է 2008 թվականի փետրվարի 6-ին Շվեդիայի հավաքականի դեմ ընկերական խաղում, 78-րդ րոպեին փոխարինելով Էմրե Բելյոզոգլուին։ Խաղը ավարտվել է 0:0 ։ Մասնակցել է 2008 թվականի Եվրոպայի առաջնությանը, որտեղ խաղացել է 4 խաղ ։
Նվաճումներ
Գալաթասարայ Ֆեներբահչե Թուրքիայի հավաքական
Նախիջևանի քաղաքային զբոսայգի
Նախիջևանի քաղաքային զբոսայգի, զբոսայգի Նախիջևանում։ Ստեղծվել է 19-րդ դարի առաջին տասնամյակներին։ Ունեցել է մեկ շատրվան, զանազան ծառատեսակներ, որոնք հասել են մոտ քսան հազարի։ Բազմաթիվ հասարակական շինություններ և կրպակներ են կառուցվել այգու տարածքում վերջին 40-50 տարիների ընթացքում ։
Ծանոթագրություններ
Կատեգորիա:Զբոսայգիներ
(4291) Կոդայհասու
Միջին հեռավորությունը Արեգակից կազմում է 2,981599 ա. մ., առավելագույնը մոտենում է 2,7504 ա. մ. հեռավորության վրա և հեռանում 3,2128 ա. մ. ։ Արեգակի շուրջ մեկ ամբողջական պտույտ է կատարում 1880,5 երկրային օրվա ընթացքում, իր ուղեծրով շարժվելով միջինում 0,191439 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,65° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Մասարու Արաիի կողմից հայտնաբերված աստերոիդներ Կատեգորիա:Հիրոսի Մորիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աթմա (Ակնի գավառ)
Աթմա, գյուղ Արևմտյան Հայաստանում, Խարբերդի վիլայեթի Ակնի գավառակում` բարձրադիր և նոսր անտառապատ վայրում։
1880 թվականին ուներ 142 բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Նավե (Իտալիա)
Նավե (Nave), կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 10 306 մարդ, խտությունը՝ 382 մարդ/կմ²։ Զբաղեցնում է 27 կմ² տարածք։ Փոստային ինդեքս՝ 25075։ Հեռախոսային կոդ՝ +39 030։
Բնակավայրի հովանավորը Սուրբ Սան Կոստանզոն էː
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մայամի շրջան (Կանզաս)
Մայամի շրջան (Miami County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.494 կմ² է, բնակչությունը՝ 28.351 մարդ (2000 թ. տվյալներով)։ Շրջկենտրոնն է Պաոլա բնակավայրը։ Կազմավորվել է 1855 թ.։
Կատեգորիա:Կանզասի շրջաններ
Ժողովածու (1887)
Ժողովածու (1887), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1887 թվի տակ։ Ձեռագիրը գրվել է 17-րդ դարում Նազարեթ Ամիրասաթենց գրիչի կողմից։ Ստացողը եղել է Նազարեթ Ամիրասաթենցը։ Գրված է թղթի վրա, որը ունի 20,3X14,3 սմ չափս։ Ձեռագիրը կազմված է 400 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի՝ 8ր, 135բ ։
Ծանոթագրություններ
Կատեգորիա:Մատենադարանի ձեռագրեր
Բուբնով (գյուղ, Վլադիմիր-Վոլինի շրջան)
Բուբնով (Бубнів, Bubnów), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1452 թվականին։
2001 թվականի տվյալներով Բուբնով գյուղում բնակվում էր 613 մարդ։ Բնակավայրը զբաղեցնում է 2081 կմ² տարածք։ Բնակչության խտությունը կազմում էր 294,57 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Վլադիմիր-Վոլինի շրջանի բնակավայրեր Կատեգորիա:Ուկրաինայի գյուղեր Կատեգորիա:1452 թվականին հիմնադրված բնակավայրեր
Չուխլոմկա (գյուղ, Վետլուժսկի շրջան)
Չուխլոմկա (Чухломка), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վետլուժսկի շրջանի բնակավայրեր
Ակտիվություն (հոգեբանություն)
Ակտիվություն, բարձր զարգացած կենդանի օրգանիզմների այն առանձնահատկությունը, որը դրսևորվում է պահանջմունքները բավարարող օբյեկտների և ինֆորմացիայի որոնումներում։ Ակտիվության վերջնական նպատակը պահանջմունքների բավարարումն է և միջավայրի վրա վերահսկողություն սահմանելը։ Ակտիվությունը օրգանիզմի ներքին մոտիվացիայի դրսևորումն է և ցույց է տալիս, որ կենդանիների և մարդու վարքը չի կարելի դիտել լոկ որպես արտաքին դրդիչներին տրվող հակազդումների շարք։
Անձի (անձնային) ակտիվություն
Անձի հոգեկան այնպիսի ակտիվություն, որի ընթացքում հստակորեն դրսևորվում են նրա խառնվածքը, բնավորությունը,անհատականությունը։ Երբեմն մարդու վարքը(օրինակ՝սոցիալական դերեր կատարելիս) լինում է ծայրահեղորեն պայմանական և անձնային դրսևորումներից գրեթե զուրկ։
Իմացական ակտիվություն
Մարդկանց իմացական գործունեությունը, որը բխում է նրանց նպատակներից, խնդիրներից, պահանջմունքներից,հետաքրքրություններից և այլ դրդապատճառներից։ Իմացական ակտիվություն իրագործվում է իմացական գործընթացների՝ ընկալման, հիշողության, մտածողության, երևակայության միջոցով։
Աղբյուրներ
Կատեգորիա:Հոգեբանություն
Սուրբ Մինաս մատուռ (Գյումրի)
Գյումրիի Սուրբ Մինաս մատուռ, եկեղեցի Հայաստանի Շիրակի մարզի Գյումրի քաղաքում։ Կառուցումն ավարտվել է 2013 թ.-ին։ Մատուռում պատարագներ են տրվում։
Արտաքին հղումներ
մ մ
Լոուրենս Լաուրի
Լոուրենս Սթիվեն Լաուրի (երբեմն հանդիպում է նաև Լոուրի, Laurence Stephen Lowry, ), անգլիացի նկարիչ, քաղաքային պատկերների և կենցաղային տեսարանների վարպետ, դիմանկարիչ։
Լաուրին սկսել է որպես սիրողական նկարիչ, սակայն աստիճանաբար ճանաչում է ձեռք բերել նախ հայրենիքում, ապա՝ Եվրոպայում, դարձել է Գեղարվեստի թագավորական ակադեմիայի ակադեմիկոս (1962), Մանչեստրի, Սոլֆորդի և Լիվերպուլի համալսարանների պատվավոր դոկտոր։ 2000 թվականին Սոլֆորդում բացվել է 106 միլիոն ֆունտ ստերլինգ արժողությամբ Լաուրի կենտրոնը։ Նկարչի պատվին անվանված պատկերասրահը, 2000 քառ․ մետր մակերեսով, ներառում է նրա 55 նկարների և 278 գծանկարների աշխարհում իր աշխատանքների ամենամեծ հավաքածուն ։
Մանկություն և ընտանիք
Լաուրին ծնվել է 1887 թվականի նոյեմբերի 1-ին Սթրետֆորդում, Բարրետտ փողոցի թիվ 8 տանը, Լանկաշիր կոմսությունում (այլ տվյալներով՝ Մանչեստրում, Հին Տրաֆֆորդ շրջանում), նա Ռոբերտ և Էլիզաբեթ Լաուրիների միակ զավակն է եղել (ծննդյամբ Հոբսոն ) ։ Նրա մայրը՝ Էլիզաբեթ Լաուրին, դաստիարակվել է ապահովված, բարեկիրթ ընտանիքում, նա երազում էր աղջիկ ունենալու մասին, ավելի ուշ ասել է, որ նախանձում է իր քրոջը՝ Մերիին, որն ուներ «երեք հրաշալի աղջիկներ» և ոչ թե մեկ «անշնորհք տղա»։ Հայրը՝ Ռոբերտ Լաուրին Հյուսիսային Իռլանդիայից էր, մանկությունից նա որբացել է, այդ պատճառով էլ ստիպված է եղել շատ դժվարություններ հաղթահարել ։ Նա ծառայող էր  Jacob Earnshaw and Son Property Company-ում։ Լաուրին նրան մի անգամ բնութագրել է որպես «սառը ձուկ»։
Գեղանկարչության ուսուցում
1905-1915 թվականներին Լաուրին գեղանկարչություն է սովորել Մանչեստրի արվեստի քոլեջում (Manchester School of Art) (սկզբում երեկոյան նախապատրաստական բաժնում, ապա ֆրանսիացի իմպրեսիոնիստ նկարիչ Ադոլֆ Պիերի մոտ, որի ազդեցությունն էլ ավելի ուշ նա նկատել է արվեստի մասին իր պատկերացումների ձևավորման վրա )։
1907 թվականին, Վալետտայի խորհրդով Լաուրին սկսեց մասնավոր դասեր վերցնել ամերիկացի դիմանկարիչ Ուիլիամ Ֆիտցի մոտ և նրա մոտ սկսեց զբաղվել մինչև Ֆիտցի մահը՝ 1915 թվականը։ Ֆիտցը մասնագիտացված էր բրիտանիացի միջին դասի ներկայացուցիչների դիմանկարներում, նրա ազդեցության արդյունքը երիտասարդ նկարչի վրա հետազոտողները տեսնում են հենց Լաուրիի դիմանկարներում ։ Լաուրին Առաջին համաշխարհային պատերազմի տարիներին չի ծառայել բրիտանական բանակում, նույնիսկ այն ժամանակ, երբ 1916 թվականին մտցրեցին համընդհանուր զինվորական պարտականության մասին օրենքը։ Ավելի ուշ Լաուրին դա բացատրեց որոշ հոգեբանական և հուզական խնդիրներով ։
Այնուհետև Լաուրին սովորել է Սոլֆորդի Արվեստի դպրոցի երեկոյան կուրսերում, որտեղ նա զբաղվել է 10 տարի (1915—1925)։ Այդ պարապմունքները կանոնավոր չէին։ 1918 թվականին նա որոշ ժամանակ մասնակցել է նաև Մանչեստրի Կիրառական արվեստների ակադեմիայի պարապմունքներին ։
Սիրողական նկարչից դեպի ճանաչում
1909 թվականին նյութական դժվարությունների պատճառով ընտանիքը Մանչեստրում գտնվող Վիկտորիա պարկի մոտ գտնվող պատկառելի շրջանից, որտեղ սովորաբար ապրում են ուսանողները, ընտանիքը ստիպված էր տեղափոխվել արդյունաբերական Փենդլբերի (Pendlebury), որտեղ գերակշռում են գործարանային մասնաշենքերը ։
Նյութական դժվարությունների և մոր ծանր հիվանդության հետ կապված՝ Լաուրին չկարողացավ արվեստը դարձնել իր մասնագիտությունը։ 15 տարեկանում նա ստիպված էր թողնել դպրոցը և որպես ծառայող աշխատել Thomas Alfred & son, Chartered Accountants ֆիրմայի օֆիսում, որտեղ նրա պարտականությունը բնակիչներից վարձակալության գումարի հավաքումն էր․ «Ես շատ բանով պարտական եմ իմ բնակիչներին։ Ես իրենցով լցրեցի իմ նկարները»,— գրել է նկարիչը։ 1921 թվականին Լաուրին հասարակությանը ներկայացրեց  իր առաջին աշխատանքները, ցուցահանդեսը ճարտարապետ Ռոլանդ Թոմասսոնի մանչեստրյան օֆիսում էր։ Չնայած Լաուրիի ոչ մի նկար չվաճառվեց, Բեռնարդ Թեյլորը, որը Սոլֆորդի Արվեստների դպրոցում նկարչի ուսուցիչն է եղել, քաղաքային «Manchester Guardian» թերթում հիացական ակնարկ գրեց։ Այդ նույն տարում Լաուրին վաճառեց իր առաջին գունանկարը 5 ֆունտ ստերլինգով։
Աստիճանաբար մեծացավ նկարչի աշխատանքների ճանաչումը․ 1927 թվականից նա կանոնավոր մասնակցում էր Նոր անգլիական գեղարվեստական ակումբի (New English Art Club) ցուցահանդեսներին, 1928-ից՝ Աշնանային սրահներին Փարիզում, 1930 և 1931 թվականներին նրա նկարները ձեռք են բերում Մանչեստրի գեղարվեստի պատկերասրահը և Թեյթի պատկերասրահը։ 1932 թվականին մահացավ նրա հայրը՝ թողնելով պարտքերը։ Հենց այդ տարում Լաուրին առաջին անգամ ներկայացրեց իր աշխատանքը Լոնդոնի Գեղարվեստի թագավորական ակադեմիայում և Մանչեստրի կիրառական արվեստի ակադեմիայի ցուցահանդեսում ։ Նրա մայրը, ենթարկվելով նևրոզի և դեպրոսիայի, գամվեց անկողնուն և լիովին կախյալ վիճակի մեջ էր որդուց։ Այդ շրջանում ստեղծված շատ աշխատանքներ արտահայտում են էքսպրեսիոնիզմի ազդեցությունը, և, հավանաբար, ոգեշնչված էին Վինսենթ վան Գոգի ստեղծագործությամբ։ Չնայած շատ արվեստաբանների կարծիքով այս կապն արհեստական էր թվում ։ Այս շրջանին են պատկանում Լաուրիի դիմանկարների շարքը, որոնք պայմանականորեն անվանվում են  «Զարհուրելի գլուխներ» («Horrible Heads»)։
Լեշչանի (գյուղ, Իզյասլավի շրջան)
2001 թվականի տվյալներով Լեշչանի գյուղում բնակվում էր 752 մարդ։ Բնակավայրը զբաղեցնում է 1979 կմ² տարածք։ Բնակչության խտությունը կազմում էր 379,99 մարդ/կմ²։
Լոուրենս Լաուրի
Սիրողական նկարչից դեպի ճանաչում
Մոր մահից հետո, 1939 թվականին Լաուրին ինքն ընկավ դեպրեսիայի մեջ և մոտ էր ինքնասպանության։ 1948 թվականին նա ստիպված էր թողնել Պենդլբերիի իր տունը։ Ընկերոջ խորհրդով նա մի փոքրիկ տնակ գտավ Լոնգդենդեյլում (Mottram in Longdendale), այն բավականին ազատ էր, որպեսզի նկարիչը կարողանար  իր  ստուդիան ստեղծել ճաշասրահում և տեղադրել մորից ժառանգություն ստացած ճենապակեղենի և ժամացույցների հավաքածուն։  Չնայած Լաուրին այդ տունը միշտ համարում էր տհաճ և անհարմարավետ, նա ապրեց այդ տանը մինչև իր կյանքի վերջը՝ մոտ 28 տարի ։
Լեշչանի (գյուղ, Իզյասլավի շրջան)
Արտաքին հղումներ
Կատեգորիա:Ուկրաինայի Խմելնիցկիի մարզի Իզյասլավի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Լոուրենս Լաուրի
Սիրողական նկարչից դեպի ճանաչում
1952 թվականին Լաուրին 65 տարեկանում Pall Mall Property Company ընկերությունից անցավ թոշակի։ Այդ ժամանակահատվածում նա ընկերությունում գլխավոր գանձապահ էր։ Թոշակի անցնելը նկարչին թույլ տվեց լիովին կենտրոնանալ գեղանկարչության վրա ։
Լաուրին մահացել է 1976 թվականի փետրվարի 23-ին, 88 տարեկան հասակում, Գլոսսոպիի Վուդս հիվանդանացում՝ թոքերի բորբոքումից։ Նա թաղվել է Մանչեստրի հյուսիսային գերեզմանատանը (Southern Cemetery, Manchester)՝ իր ծնողների կողքին։ Նա իր 298 459 ստերլինգ արժողությամբ կալվածքը և իր կամ ուրիշների կողմից ստեղծված արվեստի ստեղծագործությունների հավաքածուն թողել է իր ընկերուհուն՝ Քերոլ Էնն Լաուրիին։ Յոթ ամիս անց նրա աշխատանքների հետադարձ խոշոր ցուցահանդեսը բացվեց Լոնդոնի Գեղարվեստի թագավորական ակադեմիայում։ Այն անսովոր իրարանցում առաջացրեց և գրավեց մոտ 350 000 այցելուի։
Ճանաչում և պարգևներ
«Նա ոչ մի դպրոցի չի պատկանում, բայց վերջնական արդյունքում կարող է լինել իր դպրոցի հիմնադիրը», — իր նկարիչների աշխատանքների կատալոգում գրել է քննադատ Էրիկ Նյուտոնը ։ Պատերազմի տարիներին Լաուրին ստացել է զինվորական նկարչի պաշտոնը, իսկ 1953 թվականին պատվեր է ստացել՝ նկարելու Եղիսաբեթ II թագուհու թագադրումը ։ 1955 թվականին նկարչիը ընտրվել է Թագավորական ակադեմիային կից անդամ, այնուհետև 1962 թվականին՝ ակադեմիկոս, Մանչեստրի, Սոլֆորդի և Լիվերպուլի համալսարանների կողմից ստացել է մի շարք պատվավոր կոչումներ և պատվավոր դոկտորի աստիճաններ։
Նկարների հավաքածուներ
2014 թվականի մարտին Ա. Ջ. Թոմփսոնի հավաքածուից Լաուրիի 15 աշխատանքներ Լոնդոնում վաճառվեցին Sotheby's աճուրդում։ Վաճառքից ստացված ընդհանուր գումարը կազմել է 15 240 500 ֆունտ ստերլինգ (միայն  «Պիկադիլիի հրապարակը» կտավը վաճառվել է 5 122 000 ֆունտ ստերլինգով) ։
Թոմփսոնը, ձիարշավային ախոռի սեփականատերը, որի ձիերը հաճախ են հաղթել մրցարշավներում, հավաքել է բացառապես Լաուրիի աշխատանքները` սկսած 1982 թվականից ։ «Ֆուտբոլային մրցախաղ» նկարը Լաուրիի աշխատանքների գնի վրա լիակատար ռեկորդ է սահմանել, այն աճուրդում վաճառվել է 5,6 միլիոն ֆունտ ստերլինգով ։
Անձնական կյանք
Լաուրին փակ, սակայն կռվարար մարդ է եղել, որին դուր էին գալիս շրջապատող մարդկանց հեգնելը և սեփական անցյալի վերաբերյալ պատմությունները, որի բովանդակության նշանակալի մասը հորինվածքներ էին ։
Արվեստի աշխարհում նկարիչն ունեցել է մի քանի հավատարիմ ընկեր, սակայն 50-ական թվականներին նա սկսեց ձանձրանալ հասարակությունում իրեն քիչ ծանոթ մարդկանցից։ Փակ բնավորության պատճառով նրա անվան և կենսակերպի շուրջ հերյուրանքներ էին տարածվում։ Նա երբեք չի ամուսնացել և մահվանից առաջ խոստովանել է, որ «երբեք մտերիմ հարաբերությունների մեջ չի եղել որևէ կնոջ հետ»։ Լաուրին խուսափում էր երկրպագուների այցելություններից։ Պատմում են, որ նրա տանը, դռան մոտ միշտ պատրաստ դրված է եղել ճամպրուկը, որպեսզի նա հյուրին ներս չթողնի` պատճառաբանելով, որ շտապում է մեկնել։ Նկարչի մեկուսացումը պատճառաբանվում է տարբեր բացատրություններով։ Դուբլինից հոգեբան պրոֆեսոր Մայքլ Ֆիտցջերալդը, օրինակ, ենթադրում էր, որ Լաուրին տառապում էր աուտիզմով։ Այլ հետազոտողներ ենթադրում էին, որ նկարիչը  յուրօրինակ հուզական  պատ էր կառուցել  իր և արտաքին աշխարհի միջև` որպես մոր կողմից բռնության և իր արարքների քննադատության հետևանք ։
Լաուրին սիրել է ֆուտբոլը և «Մանչեսթեր Սիթի» ակումբի երկրպագուն է եղել ։ Նա այդ խաղը պատկերող մի քանի կտավ ունի։ Լաուրիի պատկերներից մեկը արտացոլում է «Մանչեսթեր Սիթիի» և «Շեֆիլդ Յունայթեդի» մենամարտը, այն իր ստեղծագործության համար անսովոր է։ Լաուրին հազվադեպ է ներկայացրել իրական իրադարձությունը, իսկ այս նկարը արտացոլում է Մեծ Բրիտանիայում տեղի ունեցած մրցույթի իրական պատկերը, որը տեղի է ունեցել 1938 թվականի հոկտեմբերի 22-ին և ավարտվել է 3:2 հաշվով։ Նկարիչը ուշադրությունը հրավիրել է երկրպագուների բազմությանը և ոչ թե ֆուտբոլիստների, որոնք նույնիսկ չկան նկարում ։
1957 թվականին Լոուրենսը նամակ է ստանում 13-ամյա դպրոցական Քերոլ Էնն Լաուրիից, որը խորհուրդ էր հարցնում` ինչեպս նկարչուհի դառնալ։ Լաուրին այցելում է աղջկան, ընկերանում նրա հետ։ Հենց Քերոլին է նկարիչը կտակում իր առանձնատունը և գեղանկարների հավաքածուն ։ Քերոլ Էննը միշտ ժխտել է նկարչի հետ իրենց հարաբերությունների սեքսուալ ենթատեքստը, սակայն խոստովանել է, որ նկարիչը իրեն միշտ բալետի էր տանում, ռեստորաններ, նրանք երկուսով (նույնիսկ երբ նա 15 տարեկան էր) գնացել են ծովափ, մնացել Սանդերլենդում գտնվող հյուրանոցում ։
Արտաքին հղումներ
Կատեգորիա:Անգլիացի նկարիչներ Կատեգորիա:20-րդ դարի նկարիչներ
Սկրիպալի (գյուղ, Ռոմնիի շրջան)
Սկրիպալի (Скрипалі), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Սկրիպալի գյուղում բնակվում էր 29 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Արիտցո
Արիտցո (Aritzo), քաղաք Իտալիայում, գտնվում է Սարդինիա մարզի Նուորո գավառում։
Բնակչությունը 1544 մարդ, բնակչության խտությունը՝ 20 մարդ/կմ², զբաղեցրած տարածքը՝ 75.6 կմ²։
Փոստային ինդեքս՝ 8030, հեռախոսային կոդ՝ 00784։
Կատեգորիա:Իտալիայի բնակավայրեր
Կրետեի պաշտպանության թանգարան
Կրետեի պաշտպանության թանգարան, մունիցիպալ և պատմական թանգարան է` նվիրված Երկրորդ համաշխարհային պատերազմին Կրետեի պաշտպանությանը և Կրետեի հայտնի դիմադրությանը։ Այն տեղակայված է Հերակլիոնի հնագիտական թանգարանի մոտ, Հունաստանի Կրետե կղզու վրա գտնվող Հերակլիոն քաղաքում։
Այն հիմնադրվել է Հերակլիոնի քաղաքապետարանի կողմից, 1994 թվականի մայիսին։ Թանգարանի նպատակն է հավաքել, պահպանել և ցուցադրել մասունքներ 1941-1945 թվականների ժամանակաշրջանից համապատասխան եղանակով, ինչպես նաև` փաստաթղթավորել և տարածել տեղեկատվությունը Կրետեի ճակատամարտի ընթացքում ժողովրդական պայքարի և դրան հաջորդած գերմանա-իտալական օկուպացիայի մասին ։
Անցյալի մի շարք նյութական վկաներ ներկայացնելուց բացի, թանգարանի նպատակն է հետաքրքրություն և հարգանք զարգացնել Կրետեի պատմության համար ։
Աթմալի
Աթմալի, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր գավառի հարավ-արևմտյան սահմանի մոտ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Աղրսավ (Տրապիզոնի գավառ)
Աղրսավ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ֆյոլքերշթրաֆգեզեթցբուխ
«Ֆյոլքերշթրաֆգեզեթցբուխ» (Völkerstrafgesetzbuch, կրճատ անվանմամբ՝ VStGB, գերմաներենից թարգմանությամբ՝ միջազգային իրավունքի դեմ ուղղված հանցագործությունների մասին օրենսգիրք կամ բառացի թարգմանությամբ՝ ժողովուրդների իրավունքի դեմ ուղղված հանցագործությունների մասին օրենսգիրք, Գերմանիայի Դաշնային Հանրապետության ներպետական օրենսդրության մաս կազմող նորմատիվ իրավական ակտ, որով կարգավորվում են միջազգային իրավունքի դեմ ուղղված հանցագործությունները։ Ֆյոլքերշթրաֆգեզեթցբուխի գլխավոր առանձնահատկություններից մեկն այն է, որ վերջինիս նախատեսած իրավակարգավորումները հնարավորություն են տալիս միջազգային քրեական օրենսդրության համապատասխանությամբ քրեական գործեր հարուցել այն կասկածյալների նկատմամբ, որոնք փաստացի հանցագործություն կատարել են այլ պետության տարածքում և որի արդյունքում տուժել են օտարերկրացիներ ։
Ֆյոլքերշթրաֆգեզեթցբուխը ստեղծվել է գերմանական ներպետական քրեական օրենսդրությունը Միջազգային քրեական դատարանի Հռոմի ստատուտին համապատասխանեցնելու նպատակադրմամբ։ Այն օրինական ուժի մեջ է մտել 2002 թվականի հունիսի 30-ին։
Բովանդակություն
«Միջազգային իրավունքի դեմ ուղղված հանցագործությունների մասին» Գերմանիայի օրենսգիրքը նախատեսում է հետևյալ հանցագործությունները․
Վերոբերյալ հանցագործություններից որևէ մեկը ենթակա չէ վաղեմության ժամկետի (§ 5)։ Օրենքը նախատեսում է, որ Ֆյոլքերշթրաֆգեզեթցբուխի կողմից կարգավորվող հասարակական հարաբերությունների կապակցությամբ կիրառելի են քրեական իրավունքի ընդհանուր սկզբունքները (օրինականություն, օրենքի առջև հավասարություն, պատասխանատվության անխուսափելիություն, անձնական պատասխանատվություն, ըստ մեղքի պատասխանատվություն, արդարության և պատասխանատվության անհատականացում, մարդասիրություն), եթե այլ բան նախատեսված չէ (§ 2)։ Որպես նորույթ, Օրենքով սահմանվում են դրույթներ, որոնք վերաբերում են «Մեդինայի կանոնին»՝ գերագույն հրամանատարության պատասխանատվությանը (§§ 4, 13, 14)․ վերդասի հրամաններով գործելը կարող է միջազգային հանցագործություն կատարած անձի նկատմամբ պատասխանատվությունը բացառել միայն բացառիկ հանգամանքներում։
Համաձայն Օրենքի § 1-ի ՝ ցեղասպանությունը, մարդկության դեմ ուղղված հանցագործությունները և ռազմական հանցագործությունները ենթակա են համընդհանուր իրավասության, ուստի Գերմանիայի դատարանները կարող են քրեական պատասխանատվություն կամ քրեաիրավական ներգործության այլ միջոցներ սահմանել արտասահմանում օտարերկրյա քաղաքացիների կողմից կատարված հանցագործությունների նկատմամբ։
Նախադեպային պրակտիկա
2011 թվականի մայիսին Շտուտգարտի բարձրագույն տարածաշրջանային դատարանում մեկնարկում է Ռուանդայի երկու քաղաքացիների՝ Ինյաս Մուրվանաշյակայի և Ստրատոն Մուսոնիի դատավարությունը։ Սա, ինքնին, Գերմանիայի Դաշնային Հանրապետությունում առաջին դատավարությունն էր Միջազգային իրավունքի դեմ ուղղված հանցագործությունների մասին օրենսգրքի կարգավորման ներքո ։ Գործում ներգրավված դատախազները պահանջում էին ցմահ ազատազրկում Մուրվանաշյակայի համար ՝ առանց պայմանական ազատ արձակման, իսկ Մուսոնիի համար՝ 15 տարվա բանտարկություն ։ 2015 թվականի սեպտեմբերին ի վերջո մեղադրյալները դատապարտվում են համապատասխանաբար 13 և 8 տարվա ազատազրկման ։
2020 թվականի փետրվարին Մայնի Ֆրանկֆուրտի բարձրագույն շրջանային դատարանում մեղադրանք է առաջադրվում իրաքցի տղամարդու, որը ենթադրաբար իր կնոջ հետ Իրաքում ստրուկի կարգավիճակում պահել է 5-ամյա ազգությամբ եզդի մի աղջկա։ Հանցագործության բացահայտման պահին անչափահաս տուժողը եղել է ծարավից մահանալու շեմին ։
2021 թվականի մարտին Գերմանիայի գլխավոր դատախազի որոշմամբ Դաշնային ոստիկանությունը կալանք է սահմանում գամբիացի մի տղամարդու նկատմամբ, որը մինչ այդ կասկածվում էր մարդկության դեմ ուղղված հանցագործություններին մասնակցելու, ներառյալ՝ լրագրողի սպանության մեջ որպես Գամբիայի նախկին նախագահ Յահյա Ջամեի էլիտար պահակախմբի վարորդ ։
2021 թվականի մայիսին Բելառուսի տասնյակ քաղաքացիներ դիմել են Գերմանիայի գլխավոր դատախազին՝ հայցելով քրեական հետաքննություն սկսել նախագահ Ալեքսանդր Լուկաշենկոյի և անվտանգության աշխատակիցների դեմ՝ բողոքի ցույցերի ընթացքում մարդկության դեմ ուղղված հանցագործությունների մեղադրանքով ։
Սիրիական ճգնաժամ
2017 թվականին Շտուտգարտի բարձրագույն շրջանային դատարանը Ֆյոլքերշթրաֆգեզեթցբուխի կարգավորումների ներքո մեղավոր է ճանաչում Միավորված ազգերի կազմակերպության անջատման դիտորդական ուժի (UNDOF) դեմ հանցագործություն կատարած Սիրիայի Արաբական Հանրապետության քաղաքացուն։ Վերջինս մեղադրվում էր Սիրիայում խաղաղապահ առաքելություն կատարող կանադացի Կառլ Կամպեոյին փրկագնի պայմանով առևանգման, շանտաժի միջոցով կողոպուտի փորձ կատարելու երեք դեպքերի և Սիրիայի քաղաքացիական պատերազմի շրջանակներում մի շարք այլ հանցագործություններ կատարելու մեջ ։
2020 թվականի ապրիլին Կոբլենցի բարձրագույն շրջանային դատարանում մեկնարկում է նախագահ Բաշշար ալ-Ասադի պաշտոնավարման տարիներին ծառայած անվտանգության երկու աշխատողների՝ Անվար Ռասլանի և Էյադ ալ-Ղարիբի մասնակցությամբ քրեական վարույթ ։ Վերջիններս ի թիվս այլնի մեղադրվում էին մարդկության դեմ ուղղված հանցագործությունների, բռնաբարության, սեռական բնույթի ոտնձգությունների և սպանության մեջ։ Սա դառնում է ալ-Ասադի վարչակազմի ներկայացուցիչների անմիջական մասնակցությամբ (որպես ամբաստանյալ) առաջին դատավարությունը։ Այս գործի շրջանակներում Գերմանիայում բնակվող սիրիացի իրավապաշտպան Անվար ալ-Բուննին ցուցմունք է տալիս «Ասադի բանտերի, «խոշտանգումների պալատների» սարսափների և բյուրոկրատական ​​կառույցների մասին»՝ հիմնվելով իր բանտարկության հինգ տարիների ընթացքում ձեռք բերված տեղեկույթի և այլ ականատեսների վկայությունների վրա։ 2021 թվականի փետրվարին դատարանը վճռում է ալ-Ղարիբին դատապարտել չորսուկես տարվա ազատազրկման՝ խոշտանգումների և ազատությունից զրկելու միջոցով մարդկության դեմ ուղղված հանցագործություններին օժանդակելու և դրան նպաստելու մեղադրանքով
Արտաքին հղումներ
Կատեգորիա:Միջազգային քրեական իրավունք
Միտչել շրջան (Կանզաս)
Միտչել շրջան (Mitchell County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.813 կմ² է, բնակչությունը՝ 6.932 մարդ (2000 թ. տվյալներով)։ Շրջկենտրոնն է Բելոիտ բնակավայրը։ Կազմավորվել է 1867 թ.։
Կատեգորիա:Կանզասի շրջաններ
Չիպոլետի
Չիպոլետի (Cipolletti) քաղաք Արգենտինայում, գտնվում է արգենտինական Պատագոնիայի մաս կազմող Ռիո Նեգրո պրովինցիայում։
Պատմություն
Ներկայիս Չիպոլետիի տարածքում հիմնադրված առաջին բնակավայրը համարվում է Կոնֆլուենսիա ամրոցը, որը հիմնադրվել է 1881 թվականին։ Չիպոլետին հիմնադրվել է 1903 թվականին՝ գնդապետ Ֆերնանդես Օրոյի կողմից։ Ի սկզբանե քաղաքը կրում էր Լուսինդայի գաղութ անվանումը։
1937 թվականին շահագործման է հանձնվում ավտոմոբիլային կամուրջ, որը անցնելով Նեուկեն գետի վրայով միավորում էր Նեուկեն և Չիպոլետի քաղաքները ։
Տնտեսություն
Քաղաքի տնտեսության կարևորագույն ճյուղը համարվում է պտղաբուծությունը։ Հատկապես զարգացած է խնձորի արտադրությունը։ Վերջին շրջանում զարգացում են ապրում նաև տնտեսության այլ ոլորտներ։
Սպորտ
Քաղաքի ամենահայտնի ֆուտբոլային ակումբն է համարվում Չիպոլետիի Ատլետիկը։
Քաղաքում մասսայական սպորտաձև է հանդիսանում սեղանի թենիսը։
Վարչական բաժանում
Քաղաքը բաժանվում է 25 վարչական շրջանների՝
Ծանոթագրություններ
Կատեգորիա:1881 թվականին հիմնադրված բնակավայրեր
Չուկադիբաշևո
Չուկադիբաշևո (Чукадыбашево, Соҡаҙыбаш), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 338 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Եցինա
Եցինա (Ецина, Ецъына), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Հյուսիսային Օսիա-Ալանիա հանրապետության Ալագիրսկի շրջանի բնակավայրեր
Երվանդ Մելքոնյան
Երվանդ Կարապետի Մելքոնյան, հայ բանասեր, դիվանագետ , խմբագիր, բանասիրական գիտությունների դոկտոր (1994)։
Կենսագրություն
Երվանդ Գևորգյանը ծնվել է 1944 թվականի ապրիլի 16-ին Կամիշլի քաղաքում (Սիրիա)։ 1970 թվականին ավարտել է Երևանի պետական համալսարանը։ 1970-1993 թվականներին դասավանդել է Էջմիածնի Գևորգյան ճեմարանում, միաժամանակ, 1985-1993 թվականներին եղել է «Էջմիածին» ամսագրի խմբագիր։ 1994-1997 թվականներին եղել է Լիբանանի Հանրապետությունում ՀՀ գործերի ժամանակավոր հավատարմատար, ապա՝ արտակարգ և լիազոր դեսպան։
Գրականություն
Կատեգորիա:Հայ բանասերներ Կատեգորիա:Հայ դիվանագետներ Կատեգորիա:Հայ խմբագիրներ Կատեգորիա:Բանասիրական գիտությունների դոկտորներ Կատեգորիա:ԵՊՀ շրջանավարտներ
Կարապետ Մելքոնյան
Կարապետ Մելքոնյան, հայ մեծահարուստ, ազգային բարերար։
Կենսագրություն
Կարապետ Մելքոնյանը ծնվել է 1849 թվականին Կեսարիայի նահանգի Թալաս գյուղում։ Եղբոր՝ Գրիգորի հետ Եգիպտոսում հիմնադրել է ծխախոտի գործարան, կուտակել մոտ 6 մլն անգլիական ոսկի, որը 1925 թվականին ՀԲԸՄ-ի միջոցով կտակել է հայ ժողովրդին։ Այդ նվիրատվությամբ Նիկոսիայում գործել է Մելգոնյան կրթական հաստատությունը (պաշտոնական բացումը տեղի է ունեցել 1926 թվականին. գործել է մինչև 2007 թվականը) ։ Գումարի մի մասն էլ տրամադրվել է հայագիտական հրատարակությունների համար։
1920-ական թվականներիի կեսերին Երևանում հիմնադրվել է «Մելքոնյան ֆոնդ» հրատարակչությունը (գործել է մինչև 1930-ական թվականների կեսերը). տպագրվել են Հ. Աճառյանի, Հ. Մանանդյանի, Մ. Աբեղյանի և ուրիշների գործեր։
Կարապետ Մելքոնյանը մահացել է 1934 թվականին։
Ծանոթագրություններ
Կատեգորիա:Հայ բարերարներ
(4292) Աոբա
(4292) Աոբա (Aoba), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 4-ին Մասահիրո Կոիշիկավայի կողմից Այաշի կայանում ։
Միջին հեռավորությունը Արեգակից կազմում է 2,752318 ա. մ., առավելագույնը մոտենում է 2,6148 ա. մ. հեռավորության վրա և հեռանում 2,8898 ա. մ. ։ Արեգակի շուրջ մեկ ամբողջական պտույտ է կատարում 1667,81 երկրային օրվա ընթացքում, իր ուղեծրով շարժվելով միջինում 0,215852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,54° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Մասահիրո Կոիշիկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Խաչեվարդ
Խաչեվարդ, հայկական արական անուն։ Առաջացել է հայերեն խաչ և վարդ բառերից։ Մեկ անգամ հիշատակվել է 12-րդ դարում ։
Սթիվ Ջոնսոն (այլ կիրառումներ)
Ջոն Սթիվ կարող է վերաբերել.
Ֆերգանայի լեռնաշղթա
Լեռնաշղթան Ֆերգանայի հովիտը բաժանում է Ներքին Տյան Շանից։ Երկարությունը 225 կմ է, բարձրությունը՝ մինչև 4692 մ։ Հարավ արևմտյան լանջերը երկար են, զառիկող, հյուսիսարևելյանը՝ կարճ, զառիվեր։ Կազմված է թերթաքարերից, ավազաքարերից, կրաքարերից, գաբբրոններից, դիաբազներից։ Հարավ-արևելյան մասում կա ավելի քան 150 սառցադաշտ (ընդհանուր տարածությունը՝ մոտ 125 կմ²)։
Կատեգորիա:Ղրղզստանի լեռնաշղթաներ Կատեգորիա:Տյան Շան
Եֆանիխա
Եֆանիխա (Ефаниха), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վետլուժսկի շրջանի բնակավայրեր
Մոնտգոմերի շրջան (Կանզաս)
Մոնտգոմերի շրջան (Montgomery County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.671 կմ² է, բնակչությունը՝ 36.252 մարդ (2000 թ. տվյալներով)։ Շրջկենտրոնն է Ինդեպենդենս բնակավայրը։ Կազմավորվել է 1867 թ.։
Կատեգորիա:Կանզասի շրջաններ
Էնրիկո Ավոտս
Էնրիկո Ավոտս (Enriko Avots, ), խորհրդային և լատիշ դերասան։
Կենսագրություն
էնրիկո Ավոտսը ծնվել է 1952 թվականի նոյեմբերի 2-ին Ռիգայում թատրոնի աշխատողների ընտանիքում։
Ավարտել է ութամյա Ռիգայի Ռայնիսի անվան երեկոյան միջնակարգ դպրոցը (1972) և Լատվիական պետական կոնսերվատորիայի թատերական ֆակուլտետը։
Եղել է Լատիշական ԽՍՀ-ի երիտասարդ հանդիսատեսի թատրոնի դերասան (1976—1992)։ Վերակազմավորումից հետո անդամակցել է Երիտասարդական թատրոնի և «Կաբատա» թատրոնի խմբերին՝ որպես հրավիրյալ դերասան հանդես է եկել Նոր Ռիգյան թատրոնում, աշխատել է Լատիշական հեռուստատեսությունում ։
Ամուսնացել է դերասանուհի Մայա Էլգիտեի հետ։
Արտաքին հղումներ
Կատեգորիա:Լատիշ դերասաններ Կատեգորիա:21-րդ դարի դերասաններ
Գալինովկա (գյուղ, Վլադիմիր-Վոլինի շրջան)
Գալինովկա (Галинівка), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1940 թվականին։
2001 թվականի տվյալներով Գալինովկա գյուղում բնակվում էր 343 մարդ։ Բնակավայրը զբաղեցնում է 0,979 կմ² տարածք։ Բնակչության խտությունը կազմում էր 350,36 մարդ/կմ²։
Անիֆա
Անիֆա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ձաձիկի
Ձաձիկի ( []), սառը սոուս-նախուտեստ յոգուրտից, թարմ վարունգից և սխտորից, հունական խոհանոցի տիպիկ ուտեստ։ Ձաձիկիի պատրաստման համար օգտագործում են խիտ, մարլայով քամած յոգուրտ, առանց համային հավելումների (Հունաստանում և Թուրքիայում հիմնականում պատրաստված ոչխարի կամ այծի կաթից)։ Նրա մեջ լցնում են մի քանի պճեղ սխտոր, հետո քերիչով քերած վարունգ, ապա համեմում են աղով և պղպեղով և ավելացնում են մի փոքր ձիթապտղի ձեթ։ Երբեմն ավելացնում են նաև կիտրոնի հյութ, սամիթ, մաղադանոս կամ դաղձ։
Այգեստան (Մարտակերտի շրջան)
Այգեստան (օգտագործվել է նաև Չայլու անունը), ավերված գյուղ Արցախի Հանրապետության Մարտակերտի շրջանում, որը 1992 թվականից գտնվում է Ադրբեջանի զինված ուժերի վերահսկողության ներքո։ Ըստ Արցախի Հանրապետության վարչատարածքային բաժանման, այն հանդիսանում է Մարտակերտի շրջանի բնակավայր, իսկ ըստ Ադրբեջանի Հանրապետության վարչատարածքային բաժանման՝ Թարթառի շրջանի բնակավայր։
Ձաձիկի
Ձաձիկին սովորաբար համարվում է մեզեի բաղադրիչ մասը, օգտագործվում է որպես սոուս հացի կամ բանջարեղենների հետ։ Օգտագործվում է նաև մսային ուտեստների հետ, օրինակ՝ գիրոսի կամ սուվլակիի հետ, նաև տապակած ձկան հետ։
Այգեստան (Մարտակերտի շրջան)
Աշխարհագրություն
Այգեստանը գտնվում է Մարտակերտ քաղաքից 16 կմ դեպի հյուսիս։
Ձաձիկի
Ձաձիկի բառի արմատը ձաձ բառն է, և ամենայն հավանականությամբ կապված է Արևմտյան Ասիայի երկրների լեզուների մի շարք բառերի հետ։ Պարսկական ժաժ բառը (ژاژ) վերաբերվում է տարբեր դեղաբույսերի, որոնք օգտագործվում են խոհանոցում։ Քրդական ջաջ բառը կապված է քիմիոնի հետ, իսկ հայերեն դաղձը՝ անանուխի։ –Իկ վերջածանցը հայկական է։
Այգեստան (Մարտակերտի շրջան)
Պատմություն
19-րդ դարի առաջին քառորդում ռուս-պարսկական երկրորդ պատերազմի հետևանքով Արևելյան Հայաստանի մեծ մասը միացվեց Ռուսական կայսրությանը։ Պատմական Հայաստանի իրանահպատակ գավառների՝ Խոյի, Ուրմիայի, Սալմաստի, Մակուի ու Ղարադաղի հայերը աստիճանաբար լքեցին իրենց բնակավայրերը և հաստատվեցին Արաքս գետից հյուսիս ընկած տարածքներում։ 1827 թվականին հիմնադրվեց հիմնվեց Այգեստան՝ «գետափնյա» գյուղը, որը պայմանականորեն բաժանվեց Վերին և Ներքին Չայլուների։ Այգեստանը հիմնելուց անմիջապես հետո գետի ափին եկեղեցի է կառուցվել, որն ավերվել է խորհրդային տարիներին։ Պահպանվել է Թարթառ գետի վրայի մ․թ․ա․ 1-ին դարի կամարակապ կամուրջը («Պառավի կամուրջ»)։
Ձաձիկի
Կիպրոսյան խոհանոցում ուտեստը անվանվում է տալատուրի (ttalattouri) և ի տարբերություն հունական բաղադրատոմսի, պարունակում է դաղձ և սխտորի ավելի քիչ քանակություն։ Մակեդոնական և բուլղարական խոհանոցներում անալոգը համարվում է տարատոր սառը սոուսը կամ նրա «չոր» տարբերակը՝ պատրաստված քամած յոգուրտից։ Պարսկական խոհանոցում ուտեստը անվանվում է mast-o-khiar: Ձաձիկին կարելի է նաև համեմատել հնդկական սուս ռաիտայի հետ։
Այգեստան (Մարտակերտի շրջան)
Պատմություն
1905 թվականին հայ-թաթարական զինված բախումների ժամանակ տուժեց նաև Այգեստան գյուղը, որից հետո բնակչությունը ժամանակավորապես ստիպված տեղափոխվեց լեռնային գյուղեր։ Ավելի ուշ՝ 1918-1920 թվականներին, Այգեստան կրկին հարձակման ենթարկվեց։ 1921 թվականին որոշվեց, որ Արցախը, դրա հետ միասին նաև՝ Այգեստանը բռնակցվի Խորհրդային Ադրբեջանին։ 1923 թվականին կազմավորվեց Լեռնային Ղարաբաղի Ինքնավար Մարզը։ Այգեստան մտավ դրա՝ Մարտակերտի շրջանի կազմ՝ որպես սահմանամերձ գյուղ։
Ձաձիկի
Տես նաև
Կատեգորիա:Սոուսներ Կատեգորիա:Նախուտեստներ Կատեգորիա:Թուրքերեն բառեր և արտահայտություններ Կատեգորիա:Թուրքական հայտնագործություններ
Այգեստան (Մարտակերտի շրջան)
Պատմություն
1988 թվականի Արցախյան շարժմամբ պայմանավորված՝ անձնագրային ռեժիմը ստուգելու քողի տակ 1989 թվականին ոստիկանության հատուկ ջոկատայինները շրջապատեցին գյուղը, իսկ ոստիկանության հատուկջոկատայինները տարբեր ուղղություններից ներս մտան։ Արդյունքում ոստիկանության աշխատակցի կողմից արձակվել է կրակոց, որին զոհ է գնացել բնակիչներից մեկը։ Նմանատիպ հարձակումներն ու ընդհարումները հաճախացել են հետագա տարիներին։ 1991 թվականի սեպտեմբերի 2-ին Արցախի խորհրդարանը որոշում կայացրեց հռչակել Արցախը որպես անկախ պետություն։ 1991 թվականի դեկտեմբերի 10-ին այս որոշումը հաստատվեց ժողովրդական հանրաքվեի արդյունքում։ Ռուսաստանը տարեվերջին իր բոլոր ռազմական և ոստիկանության ստորաբաժանումները դուրս բերեց Արցախից։ Ի պատասխան 1992 թվականի Խոջալուի արյունահեղության և Շուշիի ազատագրման՝ հունիսի 12-ին ադրբեջանցիները սկսեցին «Գորանբոյ» գործողությունը։ Նրանք հարձակվեցին Շահումյանի շրջանի վրա։ Տեղացի բնակիչները նահանջեցին և ապաստան գտան Մարտակերտում և Այգեստանում։ Դրանից հետո հակառակորդը մեկը մյուսի հետևից գրավեց Մարտակերտի շրջանի գյուղերը։ Հունիսի 16-ին ռազմական գործողություններ սկսեցին Այգեստան գյուղում։ Այստեղ տեղի ունեցավ այն, ինչ ավելի վաղ հարևան Մարաղա գյուղում։ Ողջ մնացած փախստականները հասան Ստեփանակերտ։ Այգեստանը դատարկվեց, ավերվեց ու հրկիզվեց։ Հուլիսի 4-ին ադրբեջանցիները գրավեցին Մարտակերտը և անվանեցին այն «Աղդերե»։
1993 թվականի մարտի 27-ից ապրիլի 5-ը հայերն ազատագրում են Մարտակերտի արևմուտքում գտնվող Քարվաճառ քաղաքը և շրջանը, իսկ հունիսի 27-ին՝ Մարտակերտը։ 1994 թվականի զինադարարից հետո Ադրբեջանի կազմում մնացին Մարտակերտի շրջանի Այգեստան, Հայկաջուր, Հացավան (Յարմջա), Մարալյան Սարով, Մարաղա գյուղերը, իսկ Կարմիրավան, Ջրաբերդ և Սեյսուլան բնակավայրերը մնացին չեզոք գոտում։ Ադրբեջանին մնացին նաև ամբողջ Շահումյանի շրջանը և Մարտունու շրջանի փոքր հատվածը, ընդհանուր առմամբ՝ շուրջ 1000 կմ2։ 1989 թվականի դրությամբ այդ տարածքներում բնակվում էր ավելի քան 30.000 մարդ։
2020 թվականի արցախյան երկրորդ պատերազմի արդյունքում Ադրբեջանին անցան նաև Մարտակերտի շրջանի Մատաղիս, Թալիշ, Ջրաբերդ և Սեյսուլան, ինչպես նաև նախկին Աղդամի շրջանում ստեղծված ու Մարտակերտի շրջանում վերաձևակերպված Հովտաշեն, Նոր Այգեստան, Նոր Կարմիրավան, Նոր Հայկաջուր, Նոր Մարաղա, Նոր Ջրաբերդ և Նոր Սեյսուլան գյուղերը։
Բնակչություն
1827 թվականին 7 հոգի (Խաչատուր, Աղաբեկ, Պողոս, Շահբազ, Այվազ, Անտոն և Հակոբ) իրենց ընտանիքներով բնակություն հաստատեցին Արցախի հյուսիսարևելյան հատվածում՝ Թարթառ գետի ձախ ափին։ Նմանատիպ պատմություն է դրանից ոչ հեռու գտնվող Մարաղա (Լենինավան-Մարգուշևան) գյուղի հիմնումը, որը հիմնեցին Մարաղա քաղաքից այստեղ եկած հայերը։ Ըստ էության, այդ երկու գյուղերը հիմնվեցին ժամանակակից Մարտակերտի շրջանի սահմանին՝ լեռնային հայկական և դաշտավայրային ադրբեջանական գյուղերի միջև։ Մեկ տարի անց չայլեցիների թիվը հասավ 300-ի։
Տնտեսություն
20-րդ դարում Այգեստանի բամբակի դաշտեր կային, որոնք փոխարինվել են խաղողի այգիներով։ Բացի ավանդական հայկական մրգերից, այստեղ աճում էին նաև ցիտրուսային մշակաբույսեր։ 1930 թվականին գյուղում ստեղծվեց կոլտնտեսություն, որի գրասենյակի շենքի դիմաց մինչև 1960-ական թվականներին կանգնեցված էր Իոսիֆ Ստալինի արձանը, իսկ 1963 թվականին՝ սովխոզ՝ Ներքին Չայլուի հետ միասին։ Գյուղը ղեկավարում էր գյուղխորհրդի նախագահը։
Այգեստանի տրանսպորտի հիմնական միջոցը ավտոխճուղին էր։ Գյուղը գտնվում էր երկաթուղային կայարան չունեցող երկու քաղաքների՝ Մարտակերտի և Թարթառի միջև․ մոտակա երկաթուղին անցնում էր Բարդայի և Աղդամի շրջաններով։ Մեծ հեռավորության վրա էր գտնվում նաև ԼՂԻՄ-ի միակ՝ օդանավակայանը։
Մշակույթ
1977 թվականին Այգեստանում հանդիսավորությամբ նշվեց գյուղի հիմնադրման 150-ամյակը։ Այս ամսաթվի դրությամբ բացվեց գարնանային հուշարձան։ Գյուղում տարածված էին Մարտակերտի «Բարեկամություն» և Ստեփանակերտի «Սովետական Ղարաբաղ» տարածաշրջանային թերթը։ Ժամանակի ընթացքում այստեղ բացվեցին 2 դպրոց՝ 468 աշակերտով և 3 մանկապարտեզ։ Գյուղում կար նաև հիվանդանոց, նաև անասնաբուժական կայան, դեղատուն։ Բացի այդ, Այգեստանն ուներ գրախանութ, փոստային բաժանմունք, ժամանակակից երկհարկանի ակումբ՝ գրադարանով, ճաշարան, 2 ջրաղաց, 4 խանութ, ինչպես նաև գինու գործարան։
Գյուղի խորհրդի շենքի դիմաց Վլադիմիր Լենինի հուշարձանն էր։ Ստեփան Շահումյանի մարմարե մեծ կիսանդրին կանգնեցված էր ակումբի դիմաց՝ պատվանդանին։
1989 թվականին որոշվեց վերանվանել գյուղը և անունը տալ ավելի հայկական հնչողություն։ Չայլուն սկսեց պաշտոնապես կոչվել Այգեստան։
Անվանի մարդիկ
Այստեղ է ծնվել Յուրի Սահակյանը (1937 թ.) ։
Ժանին Անյես
Ժանին Անյես Չավես (Jeanine Áñez Chávez, ), Բոլիվիայի քաղաքական գործիչ և իրավաբան։ Սենատոր, որը ներկայացնում է Բենիի դեպարտամենտը։ Բոլիվիայի նախագահի պաշտոնակատար Է դարձել նախագահ Էվո Մորալեսի հրաժարականից հետո, որը պայմանավորված է զանգվածային բողոքներով և ռազմական հուշագրով։
Նրան անվանում են Յարա Մորալեսի հակառակորդ ։
Կարիերա
Անյեսը ծնվել է Տրինիդադ քաղաքում ։
Ավելի վաղ եղել էր Totalvision-ի մեդիա տնօրենը ։
Հիմնադիր ժողով (2006-2008)
22006-ից 2008 թվականներին նա աշխատել է հիմնադիր ժողովի կազմում ՝ սահմանադրական նոր խարտիայի նախագծի մշակման համար։ Նա հիմնադիր ժողովի անդամ է եղել երկրի կազմակերպության և կառույցի հանձնարարությամբ, ինչպես նաև աշխատել է դատական իշխանության կազմում ։
Լեսնայա (գյուղ, Իզյասլավի շրջան)
Լեսնայա (Лісна), գյուղ Ուկրաինայի Խմելնիցկիի մարզի Իզյասլավի շրջանում։
Ժանին Անյես
Սենատ (2010-2019)
2010 թվականին նա Բոլիվիայի և աազգային կոնվերգենցիայի ծրագրի առաջադիմություն կուսակցությունից սենատոր է ընտրվել, որը ներկայացնում է Ազգային ժողովում Բենիի դեպարտամենտը ։ 2019 թվականին նա եղել է Սենատի երկրորդ փոխնախագահը, իսկ նրա տեղակալը Ֆրանկլին Վալդիվիա Լեյգն էր ։ Այս պաշտոնը նրան վեցերորդն է դարձրել նախագահության իրավահաջորդության գծում։
Լեսնայա (գյուղ, Իզյասլավի շրջան)
2001 թվականի տվյալներով Լեսնայա գյուղում բնակվել է 97 մարդ։ Բնակավայրը զբաղեցնում է 0,619 կմ² տարածք։ Բնակչության խտությունը կազմել է 156,7 մարդ/կմ²։
Ժանին Անյես
Ժամանակավոր նախագահություն (2019 թվականից)
2019 թվականի նոյեմբերի 10-ին երկրի նախագահ Էվո Մորալեսը հրաժարական է տվել։ Դրանից հետո Բոլիվիայի փոխնախագահ Ալվարո Գարսիա Լիներան հրաժարվել է նախագահի պարտականությունների կատարումից։ Բացի դրանից, նախագահի պարտականությունների կատարումից հրաժարվել են նաև Սենատի խոսնակ Ադրիանա Սալվատորան և Ներկայացուցիչների պալատի նախագահ Վիկտոր Բորդան։ Սենատի առաջին փոխխոսնակը նույնպես հրաժարվել է ստանձնել նախագահի պաշտոնը։ Հաջորդը հերթում Ժանին Անյեսն էր՝ որպես Սենատի երկրորդ փոխխոսնակ։ 2019 թվականի նոյեմբերի 10-ի դրությամբ նա Բոլիվիայի նախագահի պաշտոնի իրավահաջորդության մեջ ամենաբարձրաստիճան պաշտոնյան է։ Նա էլ ստանձնեց նախագահի պարտականությունների կատարումը։
Լեսնայա (գյուղ, Իզյասլավի շրջան)
Լեսնայա գյուղը գտնվում է Իզյասլավսկի շրջանի արևմտյան մասում, շրջկենտրոնից ճանապարհով 31 կմ հեռավորության վրա, գյուղական խորհրդի կենտրոնից՝ Դերտկա գյուղից հարավ։ Գյուղի տարածքը կազմում է 0,619 կմ²։
Ժանին Անյես
Ժամանակավոր նախագահություն (2019 թվականից)
Պաշտոնը ստանձնել է 2019 թվականի նոյեմբերի 12-ին, երբ Սենատը պաշտոնապես ընդունել է երկրի նախկին ղեկավարության պաշտոնաթողությունը ։
Լեսնայա (գյուղ, Իզյասլավի շրջան)
Լեսնայա գյուղը մտնում է Դերտկովսկու գյուղական խորհրդի կազմի մեջ։
Արտաքին հղումներ
Կատեգորիա:Ուկրաինայի Խմելնիցկիի մարզի Իզյասլավի շրջանի բնակավայրեր Կատեգորիա:Ուկրաինայի գյուղեր Կատեգորիա:1765 թվականին հիմնադրված բնակավայրեր
Ժանին Անյես
Անձնական կյանք
Ամուսնացած է կոլումբիացի քաղաքական գործիչ Էկտոր Հերնանդո Ինկապյե Կարվախալի հետ (Héctor Hernando Hincapié Carvajal) ։ Կառլոս Անես Դորադո նարկոթրաֆիկանտի զարմիկը, որը ձերբակալվել է 1,5 տոննա կոկաինի մաքսանենգության համար ։
Արտաքին հղումներ
Կատեգորիա:Բոլիվիայի քաղաքական գործիչներ Կատեգորիա:Բոլիվիայի նախագահներ Կատեգորիա:Պետության կին ղեկավարներ Կատեգորիա:Պետության գործող ղեկավարներ Կատեգորիա:Կառավարության կին ղեկավարներ Կատեգորիա:Կին նախագահներ Կատեգորիա:Բոլիվիացի հակակոմունիստներ Կատեգորիա:Բոլիվիացի ֆեմինիստներ Կատեգորիա:Պետության ղեկավարներ
Չուկադիտամակ
Չուկադիտամակ (Чукадытамак, Соҡаҙытамаҡ), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 387 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր